OpenLLM-France/wikimedia huggingface dataset:
# Coma dels Marrans

La Coma dels Marrans és una arrecerada coma situada pràcticament a la carena de la serra de Querol entre el Portell de l'Ós (a llevant) i el Portell del Llop (a ponent) tota ella dins el terme municipal de la Coma i la Pedra. El punt més baix de la coma assoleix els 2.068,8 metres d'altitud.
S'obre entre el Puig de les Morreres (que es troba a 550 m cap al sud) i el serrat de la Bòfia a 500 metres cap al nord. Té uns 700 m de llargada en direcció est-oest i uns 260 m d'amplada.
A final dels anys 70 del segle passat una nit d'estiu hi havia el gran ramat de la Coma endormiscat al fons de la coma quan, de sobte, va ser atacat per una canilla de gossos en estat mig salvatge. En mig de la foscor les ovelles espantades van emprendre una precipitada fugida en direcció al Puig de les Morreres. En arribar a dalt de la carena, el ramat va precipitar-se per la cinglera que, des del cim, cau pel vessant sud. Moltes ovelles hi van perdre la vida en el que, possiblement hagi estat el succés més greu de la història ramadera d'aquesta muntanya. Una màquina excavadora va haver de baixar fins a l'inici de la Tartera Gran per a poder enterrar-les. Avui no tan sols es pot veure la restes del camí que va obrir la màquina sinó que dalt la tartera encara és fàcil de trobar-hi alguns esquellots i restes d'ossos.

## Referències

* ↑ Fruitós i Sayol, Jaume. La Vall de Lord i el seu entorn, 2004, p. 498.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Fruitós i Sayol, 2004, p. 498-99.
# San Lorenzo (Puerto Rico)

San Lorenzo és un municipi de Puerto Rico situat al sud-est de l'illa, també conegut amb els noms de Tierra de las Leyendas, el poble de Los Samaritanos i la Ciudad Samaritana. Confina al nord amb els municipis de Gurabo; a l'est amb Juncos i Las Piedras; a l'oest amb Caguas; i al sud amb Patillas i Yabucoa. Forma part de l'Àrea metropolitana de San Juan-Caguas-Guaynabo.
El municipi està dividit en 11 barris: San Lorenzo-pueblo, Cayaguas, Cerro Gordo, Espino, Florida, Hato, Jagual, Quebrada, Quebrada Arenas, Quebrada Honda i Quemados.

## Referències

* ↑ Grupo Editorial EPRL «San Lorenzo» (en castellà). Enciclopedia de Puerto Rico. Fundación Puertoriqueña de las Humanidades, 04-06-2010 [Consulta: 26 juny 2015].
* ↑ «American FactFinder» (en anglès). Oficina del cens dels EUA. [Consulta: 26 juny 2015].

## Enllaços externs

* Directori de Municipis, San Lorenzo Arxivat 2015-06-30 a Wayback Machine. a la web oficial de l'Estat Lliure associat de Puerto Rico (castellà)
# Sandra Sabatés

Sandra Sabatés (Granollers, 29 de juliol de 1979) és una periodista catalana.
És llicenciada en Comunicació audiovisual per la Universitat Pompeu Fabra de Barcelona. Va presentar l'informatiu de TVE per Catalunya en l'edició de les 8 del vespre fins que es va incorporar a LaSexta. Des dels seus inicis professionals, ha estat lligada a la televisió, primer com a presentadora d'informatius locals de l'Hospitalet i posteriorment en treballs de producció per a Localia, Canal Sur i Transworld Sport.
Des del 9 de gener de 2012 es va convertir en la substituta de Beatriz Montañez en El Intermedio de LaSexta i deixà LaSexta Deportes per presentar amb El Gran Wyoming el programa de 21.30 a 22.30 h. Ella és l'encarregada de llegir les notícies d'actualitat en un to irònic.
El gener del 2017, TV3 va anunciar que Sabatés debutaria a la televisió pública de Catalunya per presentar, juntament amb Ana Boadas i Bibiana Ballbè, un programa nocturn d'humor, amb música i amb personalitats del moment.
L'any 2019 la secció que presentava al programa El intermedio, Mujer tenía que ser, va obtenir el Premi Bones Pràctiques en Comunicació no sexista de l'Associació de Dones Periodistes de Catalunya, per visibilitzar les dones en les seves múltiples facetes.

## Referències

* ↑ Villacastín, Rosa. «Sandra Sabatés habla de todo, y de todos, con Rosa Villacastín» (en castellà). Diez Minutos, 19-12-2018. [Consulta: 19 maig 2021].
* ↑ «Sandra Sabatés sustituirá a Beatriz Montañez en 'El intermedio'» (en castellà). Público, 20-12-2011. [Consulta: 1r maig 2012].
* ↑ «Notícia a NacióDigital». Nació Digital, 06-03-2017. [Consulta: 20 març 2017].
* ↑ «Guanyadores i guanyadors dels Premis de Comunicació no Sexista 2019». Dones. Revista digital, 15-11-2019. [Consulta: 2 gener 2021].
# Sandra Sumang Pierantozzi

Sandra Sumang Pierantozzi (Koror, 9 d'agost de 1953) és una política de la República de Palau. Va exercir de vicepresidenta del país des del 19 de gener del 2001 fins al 1r de gener del 2005. Pierantozzi va ser derrotada per Camsek Chin a les eleccions vicepresidencials del 2 de novembre del 2004, obtenint només el 28,9% dels vots. És cònsol honorària de la República Txeca a Palau.

## Biografia

Pierantozzi va néixer a Palau i és llicenciada per la Universitat Estatal de San Diego, la Universitat de Hawaii i la Union College de Lincoln (Nebraska).
A Palau ha estat ministra d'hisenda, senadora, vicepresidenta i ministra de sanitat, ministra d'estat, i ha exercit de senadora durant 6 mesos al lloc vacant que va deixar la difunta senadora Kathy Kesole, que va morir a l'octubre de 2015. El desembre de 2015 es van celebrar les eleccions especials on Sandra Pierantozzi es va convertir en senadora.

## Referències

* ↑ «Czech Honorary Consulate in Koror, Palau» (en anglès). Ambaixada de la República Txeca a Manila.
* ↑ «Island Business Opportunities» (en anglès). Island Business Opportunities. Arxivat de l'original el 2010-06-22. [Consulta: 12 octubre 2019].

## Vegeu també

* Dones a Palau
# Comunitat de comunes Sèvre, Maine i Goulaine

La Comunitat de comunes Sèvre, Maine i Goulaine (en bretó Kumuniezh-kumunioù Sevr, Mewan ha Goulen) és una estructura intercomunal francesa, situada al departament del Loira Atlàntic a la regió País del Loira però a la Bretanya històrica. Té una extensió de 56,01 kilòmetres quadrats i una població de 13.944 habitants (2010).

## Composició

Agrupa 4 comunes :
* Château-Thébaud
* Haute-Goulaine
* Saint-Fiacre-sur-Maine
* La Haie-Fouassière

## Vegeu també

* Intercomunalitats del Loira Atlàntic

## Enllaços externs

* Comunitat de comunes Sèvre, Maine i Goulaine Arxivat 2013-11-29 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Comunitat de comunes Vexin-Val de Seine

La Comunitat de comunes Vexin-Val de Seine (oficialment: Communauté de communes Vexin-Val de Seine) és una Comunitat de comunes del departament de la Val-d'Oise, a la regió de l'Illa de França.
Creada al 2005, està formada per 26 municipis i la seu es troba a Magny-en-Vexin.

## Municipis

* Aincourt
* Ambleville
* Amenucourt
* Arthies
* Banthelu
* Bray-et-Lû
* Buhy
* La Chapelle-en-Vexin
* Charmont
* Chaussy
* Chérence
* Genainville
* Haute-Isle
* Hodent
* Magny-en-Vexin
* Maudétour-en-Vexin
* Montreuil-sur-Epte
* Omerville
* La Roche-Guyon
* Saint-Clair-sur-Epte
* Saint-Cyr-en-Arthies
* Saint-Gervais
* Vétheuil
* Vienne-en-Arthies
* Villers-en-Arthies
* Wy-dit-Joli-Village

## Referències

* ↑ CC du Vexin-Val de Seine

## Enllaços externs

* Pàgina oficial
# Condon

Condon és una població dels Estats Units a l'estat d'Oregon. Segons el cens del 2000 tenia 759 habitants.

## Demografia

Segons el cens del 2000, Condon tenia 759 habitants, 343 habitatges, i 215 famílies. La densitat de població era de 340,8 habitants per km².
Dels 343 habitatges en un 22,2% hi vivien nens de menys de 18 anys, en un 53,9% hi vivien parelles casades, en un 6,7% dones solteres, i en un 37,3% no eren unitats familiars. En el 34,4% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,72.
Per edats la població es repartia de la següent manera: un 19,6% tenia menys de 18 anys, un 4% entre 18 i 24, un 21,9% entre 25 i 44, un 26,6% de 45 a 60 i un 27,9% 65 anys o més.
L'edat mediana era de 48 anys. Per cada 100 dones de 18 o més anys hi havia 88,3 homes.
La renda mediana per habitatge era de 32.667$ i la renda mediana per família de 40.000$. Els homes tenien una renda mediana de 30.500$ mentre que les dones 21.042$. La renda per capita de la població era de 18.481$. Aproximadament el 3,6% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Condon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Condon». American Fact Finder. Oficina del Cens dels Estats Units, 12-01-2010.
# Clòdia Pulcra Quinta

Clòdia Pulcra Quinta (llatí: Clodia Pulchra Quinta; ocasionalment, Clodia Luculli 'Clòdia, esposa de Lucul') va ser la filla menuda en una sèrie de tres fills i tres filles del patrici romà Api Claudi Pulcre i tal volta Cecília Metel·la Baleàrica, o bé la seua cosina Cecília Metel·la (filla de Luci Cecili Metel Diademat).
Era la germana petita de Publi Clodi Pulcre, l'enemic de Ciceró, casada amb Luci Licini Lucul abans que fos cònsol el 74 aC. Lucul se'n va separar en tornar del Pont i la va acusar de ser infidel i el 61 aC la va portar a judici per una relació incestuosa amb el seu germà Publi Clodi.

## Referències

* ↑ T. P. Wiseman, Celer and Nepos, The Classical Quarterly, New Series, Vol. 21, No. 1 (maig de 1971), p. 180-182

## Bibliografia

* «Claudia (9)» a Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III). vol. 1 p. 762
* William C. McDermott, "The Sisters of P. Clodius" en Phoenix vol. 24 (1970) p. 39-47
* W. J. Tatum, The Patrician Tribune. Publius Clodius Pulcher. Chapel Hill: University of North Carolina Press, 1999 Paginae selectae a Google Books
# Claude Strebelle

Claude Strebelle (Brussel·les, 2 de desembre de 1917 - 16 de novembre de 2010), fou un arquitecte i urbanista belga.

## Biografia

Va obtenir el diploma d'arquitecte a l'Acadèmia Reial de Belles Arts de Brussel·les el 1941. Va crear el «Taller d'arquitectura del Sart Timan» a Lieja, la ciutat on viu i on va desenvolupar la seva carrera.
Als anys setanta va dissenyar els plans pel campus nou de la Universitat de Lieja al Sart-Tilman.
Quan la ciutat de Lieja sofria de les conseqüències dels excessos de l'urbanisme "tot pel cotxe" dels anys seixanta del segle passat i que tot el centre era un camp de rovines després de la destrucció de centenars de cases i de monuments en preparació de la construcció d'una autopista de penetració, va ser el primer que va dissenyar un pla de reurbanització que va obtenir la unanimitat del consell municipal el 1988. El seu concepte de plaça central a poc a poc va realitzar-se.

## Referències

* ↑ «Liège Décès : Claude Strebelle, le pacificateur de la place St-Lambert» (en francès), 18-11-2010. [Consulta: 22 setembre 2024].

## Enllaços externs

* Biografia a art.net
# Diego Antonio Francés de Urritigoiti y Lerma

Diego Antonio Francés de Urritigoiti y Lerma (Saragossa, 1603 - Tarassona, 1682) fou un eclesiàstic i escriptor espanyol. Fou rector de la Universitat de Saragossa (1648) així com bisbe de Barbastre (1656), Terol (1673) i Tarassona (1673-1682).
Com a escriptor fou autor de l'obra: De officio Cancellarii Regnorum Coronae Aragonum (Lió, 1667).

## Referències

* ↑ «Diego Antonio Francés de Urritigoiti y Lerma». Gran Enciclopèdia Catalana. Barcelona: Grup Enciclopèdia Catalana.
# Refugi de la Vall del Riu

El refugi de la Vall del Riu és un refugi de muntanya de la Parròquia d'Ordino (Andorra) a 2.180m d'alçada i situat per sobre de les bordes entre el Bosc de la Mata i la costa del Bony Roig.
# 1502

El 1502 (MDII) fou un any comú començat en dissabte segons el calendari gregorià. Pertany a l'edat moderna

## Esdeveniments

* 1 de gener - el Brasil: Amerigo Vespucci descobreix la badia que després s'anomenarà de Rio de Janeiro.
* Defensa catalana de Salses, atacada pels francesos.
* 14 de febrer - Regne de Castella i Corona d'Aragó: els Reis Catòlics hi promulguen una pràgmàtica segons la qual tots els musulmans s'han de batejar i han d'adoptar la fe cristiana, sota pena d'expulsió.
* 18 de setembre - Puerto Limón (Costa Rica): Cristòfol Colom, en el seu quart viatge a Amèrica, arriba on avui hi ha aquesta ciutat.
* Publicació del Vocabolari molt profitos per apendre Lo Catalan Alamany y lo Alamany Catalan
* L'Afganistan cau sota l'Imperi safàvida
* Meñli I Giray, de Crimea, controla part del territori de l'Horda d'Or
* Descobriment europeu de les Illes Geòrgia del Sud i Sandwich del Sud
* Creació de La llebre per part d'Albrecht Dürer
* Aparició de La Celestina amb els 21 actes (anteriorment se n'havia publicat una versió reduïda)
* Divulgació del Planisferi de Cantino
* Arriben els primers esclaus africans a Amèrica
* Batalla de Seminara (1502) dins la guerra de Nàpols
* Invent del rellotge de butxaca
* Moctezuma II esdevé emperador dels asteques
* Tractat de la Pau Perpètua entre Anglaterra i Escòcia, primer pas cap a la unió dels dos països

## Naixements

* Borriana: Rafael Martí de Viciana, historiador i cronista valencià més conegut del segle xvi, juntament amb Pere Antoni Beuter. (m. 1574)
* 7 de gener - Bolonya (l'Emília, l'Emília-Romanya, Itàlia): Ugo Buoncompagni, que regnà com a papa amb el nom de Gregori XIII (m. 1585).
* Gonzalo Pizarro, conquistador
* Pedro Nunes matemàtic portuguès

## Necrològiques

* Peter Schoeffer, impressor
* Francesco Laurana, escultor
* Francisco de Bobadilla, cavaller

## Referències

* ↑ VARNHAGEN, Francisco Adolpho. Historia géral do Brasil, Vol. I. São Paulo: Melhoramentos, 1927.
* ↑ DDAA. Historia del Arte Espasa (en castellà). Barcelona, Espasa-Calpe, 2004. ISBN 84-670-1323-0
* ↑ Cronologia d'Història del Món, Edicions 62, 1999
* ↑ Informació del tractat
# Hypsiboas punctatus

Hypsiboas punctatus és una espècie de granota que viu a l'Argentina, Bolívia, el Brasil, Colòmbia, l'Equador, Guaiana Francesa, Guyana, el Paraguai, el Perú, Surinam, Trinitat i Tobago i Veneçuela.

## Referències

* La Marca, E., Scott, N., Aquino, L., Azevedo-Ramos, C., Coloma, L.A., Ron, S., Faivovich, J., Baldo, D. & Hardy, J. 2004. Hypsiboas punctatus. Llista Vermella d'Espècies Amenaçades de la UICN 2006. Consulta: 9 de gener de 2008.
# Comunitat de comunes de Brocéliande

La Comunitat de comunes de Brocéliande (en bretó Kumuniezh kumunioù Breselien) és una estructura intercomunal francesa, situada al departament de l'Ille i Vilaine a la regió Bretanya, al País de Brocéliande. Té una extensió de 296,86 kilòmetres quadrats i una població de 15.104 habitants (2006).

## Composició

Agrupa 8 comunes :
* Bréal-sous-Montfort
* Maxent
* Monterfil
* Paimpont
* Plélan-le-Grand
* Saint-Péran
* Saint-Thurial
* Treffendel

## Administració

Llista de presidents successius :
| Data d'elecció | Identitat | Partit |
| 1993-2001 | Marie-Joseph Bissonnier | Divers droite |
| 2001-2008 | Joseph Durand | (UMP) |
| 2008- | Loïc Aubin | UMP, després UDI |
| Les dades anteriores no són pas conegudes. ||||

## Vegeu també

* Intercomunalitats d'Ille i Vilaine

## Enllaços externs

* Comunitat de comunes de Brocéliande
* (francès) (bretó) Geografia de Bretanya : portal geogràfic, cartogràfic i estadístic
# 1319
## Esdeveniments

* Jaume el Just uneix els regnes d'Aragó, Catalunya i València

## Naixements
### Països Catalans

* 5 d'octubre - Balaguer: Pere III el Cerimoniós, comte de Barcelona i rei d'Aragó.

### Resta del món

* 26 d'abril - Le Mans, Nantes (França): Joan II de França el Bo, rei de França (1350-1364) (m. 1364).

## Referències

* ↑ Larousse, Éditions. «Encyclopédie Larousse en ligne - Jean II le Bon» (en francès). [Consulta: 18 abril 2020].
# Paraninfo

Paraninfo, és una editorial madrilenya de llibres didàctics de caràcter científic.
Fundada ja fa més de 50 anys, l'editorial Paraninfo per a nivells educatius tals com: Batxillerat, Cicles formatius, Universitat i Tècnic vocacional.
Tot i que la majoria de les seves publicacions són en castellà, també ho fan en català, portuguès i anglès.

## Enllaços externs

* Web oficial Arxivat 2009-04-05 a Wayback Machine.(castellà)
Viccionari
# Cléguérec

Cléguérec (en bretó Klegereg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 2.852 habitants. A l'inici del curs 2007 el 14,6% dels alumnes del municipi eren matriculats a la primària bilingüe. El consell municipal ha aprovat la carta Ya d'ar brezhoneg.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | - | - | - | - | 3700 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 3579 | - | - | 3335 | - | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 3670 | - | - | - | - | 3477 | 3111 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2611 | 2812 | 2679 | 2717 | 2716 | 2749 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Jean Le Lu | UMP |
| 2008- | Marc Ropers | Divers gauche |

## Referències

* ↑ (francès) Ofis ar Brezhoneg: Enseignement bilingue
* ↑ Cléguérec al web de l'Insee
# Conditum paradoxum

El conditum paradoxum és un vi especiat molt consumit durant l'època de l'Imperi Romà.
Al llibre de cuina de De re coquinaria Apici hi diu: es cou la mel amb una mica de vi. A la barreja s'hi afegeix com a condiment pebre, llentiscle (fulles de llorer), safrà, dàtils cuits i panses. Per acabar s'afegia a la mescla el vi fins que es feia fluida.

## Referències

* ↑ «Conditum paradoxum - Würzwein» (en llatí i alemany). Friedrich-Alexander Universität Erlangen-Nürnberg. Arxivat de l'original el 2018-03-08. [Consulta: 26 juny 2021].
* ↑ Buber, Salomon. Pesikta de-Rav Kahana. Nova York: Mekitze Nirdamim, 1949, p. 102b.
# Condofuri

Condofuri és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 120 km al sud-oest de Catanzaro i a uns 38 km al sud-est de Reggio de Calàbria. A 1 de gener de 2019 la seva població era de 4.998 habitants.
Condofuri limita amb els municipis següents: Bova, Bova Marina, Roccaforte del Greco, Roghudi i San Lorenzo.

## Referències

* ↑ «Resident population on 1st january» (en anglès). ISTAT. [Consulta: 8 febrer 2020].
# Sant Antoni del Pont de Claverol

L'església de Sant Antoni del Pont de Claverol és l'actual església del Pont de Claverol, pertanyent al municipi de Conca de Dalt, al Pallars Jussà, dins de l'antic terme de Claverol.
Aquesta església és a l'extrem nord del poble, a prop del Museu dels Raiers i de la Central hidràulica de Sossís. Substituí la vella església de Sant Josep de Calassanç, desapareguda en els aiguats de l'any 1937.

## Bibliografia

* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.

## Enllaços externs

* Institut Cartogràfic de Catalunya
# Sant Antoni de la Cerulla

Sant Antoni de la Cerulla és una petita ermita que es troba a la Cerulla, al municipi de Viacamp i Lliterà. Està dedicada a Sant Antoni de Pàdua.

## Referències

* ↑ Manuel Benito Moliner El Montsec de L'Estall: Estudio etnográfico Arxivat 2007-07-02 a Wayback Machine. en castellà
# Claude Verlinde

Claude Verlinde (París, 24 de juny de 1927 - París, 19 de setembre de 2020) fou un pintor i gravador francès d'origen flamenc.
Format a l'École nationale supérieure des beaux-arts de París i a l'Académie de la Grande Chaumière, fou considerat com un dels genis de la pintura contemporània, de gran sensibilitat. Sovint, se li ha enquadrat en el surrealisme, postmodernisme, i en altres en l'anomenat realisme imaginari. Se li ha arribat a descriure com "El Bosco del segle XX", influenciat per mestres com El Bosco, Cranach, Francisco de Goya i James Ensor. Des del primer moment, la riquesa de la seva pintura, la seva gran sensibilitat controlada per la tècnica, ha fet que Verlinde sigui un indiscutible artista visionari del nostre temps.

## Referències

* ↑ «Claude Verlinde (Francia, 1927-2020)». EPDLP. El Poder de la Palabra [Consulta: 6 desembre 2020].
* ↑ «Disparition d'un artiste-peintre majeur des cent dernières années: Claude Verlinde». Paris-Tribune. Arxivat de l'original el 27 de novembre 2020. [Consulta: 6 desembre 2020].

## Enllaços externs

* El surrealismo o realismo imaginario de Claude Verlinde
# Claude Turmes

Claude Turmes (Diekirch, 26 de novembre de 1960) és un polític luxemburguès Membre del Parlament europeu pel Partit Verd de Luxemburg, que forma part dels Verds europeus.
El 2008 va participar en la redacció de la directiva sobre energies renovables.

## Enllaços externs

* Pàgina web oficial Arxivat 2012-02-22 a Wayback Machine.
* Perfil personal de Claude Turmes en la base de dades de membres del Parlament europeu
# Cléden-Poher

Cléden-Poher (en bretó Kledenn-Poc'hêr) és un municipi francès, situat a la regió de Bretanya, al departament de Finisterre. L'any 2006 tenia 1.030 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.125 | 1.064 | 1.011 | 1.118 | 1.130 | 1.047 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jacques Quiltu | |
# Condensador (òptica)

Un condensador, és una lent que s'utilitza per a corregir la divergència dels raigs emesos per una font de llum puntual i així crear feixos paral·lels tals que il·luminin d'una forma uniforme les superfícies objecte, p.e.una diapositiva o una pel·lícula en un projector, el negatiu d'una ampliadora o bé el porta-objectes d'un microscopi.

## Casos d'ús

El condensador és una part essencial de qualsevol dispositiu que operi amb imatges, com ara, projectors de diapositives, microscopis, telescopis, etc.
El concepte també és aplicable a qualsevol tipus de radiació que pateixi una transformació òptica, com ara un feix d'electrons en un tub de raigs catòdics i en microscòpia electrònica, o bé l'òptica per a la radiació de neutrons i per a la radiació d'un sincrotró.

## Vegeu també

* Ampliadora
* Panell de projecció
* 3LCD
* D-ILA
* Panell DLP
* Projector LED mono-LCD
* Pico-projector
* Projector CRT
* TV de projecció posterior

## Bibliografia

* Abbe condenser" Arxivat 2006-10-31 a Wayback Machine., Photonics Dictionary (abridged online edition), Pittsfield MA: Laurin Publishing, 2006.
* "Abbe, Ernst", Encyclopædia Britannica.
* "Glossary of microscope terms", Microbus (website), 2003.
* "Anatomy of the Microscope: Substage Condenser" Arxivat 2017-01-12 a Wayback Machine. by Mortimer Abramowitz and Michael W. Davidson, Olympus Microscopy Resource Center, 2006.

## Referències

* ↑ Royal Microscopical Society,"Journal of the Royal Microscopical Society", Williams and Norgate, London (1882), p.411-2
* ↑ Chamot, E.M., "Elementary chemical microscopy", John Wiley and Sons, London (1916), p.36
* ↑ "The Evolution of the Microscope". Bradbury. S, Pergamon Press, (1967)

## Enllaços externs

* "Anatomy of the Microscope: Substage Condenser" by Mortimer Abramowitz and Michael W. Davidson, Molecular Expressions. (Slightly different from the version found at Olympus site.)
* "The Condenser" by Paul James, Micscape Magazine (online publication), February 2002.
# Condensació d'Ullmann

La condensació d'Ullmann és una variació de la reacció d'Ullmann, en la qual un fenol s'acobla a un halur d'aril per a crear un èter diaril en presència d'un compost de coure. Rep el nom per Fritz Ullmann. L'anilina corresponent o reacció amida aril de vegades rep el nom de reacció Goldberg, per Irma Goldberg.

## Referències

* ↑ Fritz Ullmann, Paul Sponagel «Ueber die Phenylirung von Phenolen». Berichte der deutschen chemischen Gesellschaft, 38, 2, 1905, pàg. 2211–2212. DOI: 10.1002/cber.190503802176.
* ↑ Irma Goldberg «Ueber Phenylirungen bei Gegenwart von Kupfer als Katalysator». Berichte der deutschen chemischen Gesellschaft, 39, 2, 1906, pàg. 1691–1692. DOI: 10.1002/cber.19060390298.